לוריק צאנה

לוריק צאנה (באלבנית: Lorik Cana; נולד ב-27 ביולי 1983) הוא כדורגלן עבר אלבני-קוסובני ששיחק בעמדת הקשר אחורי ולעיתים כבלם.

קריירת מועדונים
צאנה נולד בפרישטינה, ובגיל צעיר משפחתו היגרה לשווייץ. בשנת 1997 הצטרף למחלקת הנוער של דרדאניה לוזאן, שנוסדה על ידי הקהילה האלבנית בעיר, ואחרי 3 שנים הצטרף למחלקת הנוער של קבוצת פריז סן-ז'רמן לאחר שהיה מבוקש גם בארסנל אך לא הצליח להשיג ויזה בריטית. בשנת 2002 עלה לקבוצת הבוגרים של המועדון. בעונת , הוא שיחק 32 משחקים וכבש שער אחד, וסייע לקבוצתו לסיים את העונה במקום ה-2 בליגה וזכה עימה בגביע. עם זאת, בתחילת עונת  ויתר עליו מאמן הקבוצה לורן פורנייר וצאנה חתם באולימפיק מרסיי. בקיץ 2007 הפך לקפטן קבוצה לאחר עזיבתו של הקפטן לשעבר חאביב באיה לניוקאסל יונייטד. ב-24 ביולי 2009 חתם בסנדרלנד תמורת 5 מיליון ליש"ט ובכך הפך לאלבני הראשון בפרמייר ליג. ב-15 באוגוסט 2009 ערך את הופעת הבכורה שלו בניצחון 0-1 על בולטון וונדררס. ב-8 ביולי 2010 עבר לגלאטסראיי תמורת 4.5 מיליון אירו. את עונת  פתח טוב, אך באמצע העונה נפצע ולא הצליח לשחזר את יכולתיו מתחילת השנה. ב-3 ביולי 2011, צאנה עבר ללאציו מסרייה א', כחלק מעסקת העברתו של פרננדו מוסלארה שעבר מלאציו לגלאטסראיי. הוא כבש את השער הראשון שלו בלאציו ב-10 בדצמבר 2011 נגד לצ'ה. לאחר פציעות קטנוניות רבות לאורך העונה, ב-31 בינואר 2012, לאציו אישרה כי צאנה ייעדר 6 שבועות עקב פציעה בגב שנגרמה באימונים. לאחר שחזר מפציעה צאנה התאושש במהירות והצליח לחזור להרכב הקבוצה. בעונת  זכה עם המועדון בגביע האיטלקי.

ביוני  חזר לצרפת כאשר חתם בנאנט.

קריירה בינלאומית
צאנה המחזיק גם באזרחות שווייצרית וצרפתית, החליט בסופו של דבר לשחק בנבחרת אלבניה. ב-11 ביוני 2003 ערך את הופעת הבכורה שלו בנבחרת כאשר הוא רק בן 19. צאנה שימש כקפטן הנבחרת, ויש לו שער אחד ב-93 הופעות. ב-23 ביוני 2016 הודיע על פרישה מהנבחרת לאחר יורו 2016.

תארים
פריז סן-ז'רמן
הגביע הצרפתי: 2004

אולימפיק מרסיי
קופה דה פרנס: סגנות 2006, 2007

לאציו
הגביע האיטלקי: 2013

אלבניה
שחקן השנה באלבניה: 2004, 2005, 2006
חביב הקהל באלבניה: 2009

קישורים חיצוניים

כדורגלנים קוסובנים
כדורגלנים אלבנים
קשרי כדורגל קוסובנים
קשרי כדורגל אלבנים
בלמי כדורגל קוסובנים
בלמי כדורגל אלבנים
פרישטינה: כדורגלנים
כדורגלני פריז סן-ז'רמן
כדורגלני אולימפיק מרסיי
כדורגלני סנדרלנד
כדורגלני גלאטסראיי
כדורגלני לאציו
כדורגלני נאנט
כדורגלני נבחרת אלבניה
כדורגלני יורו 2016
ספורטאים זרים בצרפת
ספורטאים אלבנים באנגליה
ספורטאים אלבנים בטורקיה
ספורטאים זרים באיטליה
ספורטאים קוסובנים באנגליה
ספורטאים קוסובנים בטורקיה
קוסובנים שנולדו ב-1983
אלבנים שנולדו ב-1983